  Анжелика Тихонова корреспондент Удмуртиын Дэбес – Кез сюресэз тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз ивортӥзы. Ӧнерчиос сюреслэсь кык люкетсэ (оглом 6,79 иськем) выльдӥзы. Нырысетӥез - сюреслэн кутсконысеныз (Дэбесысь Советской но Андронов нимо урамъёс вожысен) Варни гурт пала куинь иськем, кыкетӥез - Тольён гуртэ кожон дорысен Ванялуд гурт дорозь (км 7+900 км 11+602). Сюресчиос сюрес урдсысь будосъёсты утялтӥзы, сюреслэсь вылӥ сӥзэ фрезеровать каризы, кык сӥен асфальтобетон кисьтӥзы, сюрес дуръёсты юнматӥзы, дугдылон интыосты умой каризы, кык павильон пуктӥзы. Сюресэз «Кышкыттэм но ӟечлыко автомобиль сюресъёс» йӧскалык ӵектос улсын лэсьтӥзы. Тодэ вайытом, кылем арын Дэбес – Кез сюреслэсь 3 иськем 600 метр люкетсэ выльдӥзы вал ини.  Тегъёс: Авто Кез Дэбес Удмуртия сюресъёс  